Praznovanje rojstnega dne bo ostalo v posebnem spominu za druščino iz Ivančne Gorice.

Dva 11-letnika in en 12-letnik, so si ob praznovanju rojstnega dne privoščili brezalkoholni otroški šampanjec, ki je na slavljenca pustil globok pečat. Kaj se je pravzaprav dogajalo smo vprašali direktno Martina: »Dan se je začel precej normalno. Najprej smo s prijatelji čez dan metali petarde. Uspelo nam je razstreliti kar nekaj kaselcev in flaš. Potem smo šli k meni domov kjer smo skupaj z našimi družinami praznovali moj rojstni dan. Tamo smo igrali Playstation in ob 20:08, točno ob uri, ko sem rojen, nam je mami prinesla otroški šampanjec.

Odprli smo ga in začeli nazdravljati, jaz sem spil mislim da tri kozarce. Blaž in Danijel sta mi rekla, da se od tega šampanjca lahko napijem in res sem se. Kaj je bilo za tem se ne spomnim.«